Die 25 jaar-vennootskap tussen die gemeenskap van Bishop Lavis en die Universiteit Stellenbosch is gevier by die Bishop Lavis-gemeenskapsvennootskapsdag.
“Ons is op die punt om ŉ nuwe fase te betree, en vandag is ŉ geleentheid om die stand van sake in oënskou te neem, en te kyk hoe ons die vennootskap tussen die US en die breër Bishop Lavis-gemeenskap kan verbeter,” het Van Rooi gesê.
“Die Bishop Lavis-rehabilitasiesentrum is 25 jaar gelede op die been gebring met die doel om ŉ omvattende gesondheidsorg-diens aan die plaaslike gemeenskap te lewer, en terselfdertyd ook ons studente die geleentheid te gee om ŉ diens te lewer op die vlak van primêre sorg,” het prof Susan Hanekom, hoof van die FGGW se Afdeling Fisioterapie gesê.
“Die rehabilitasiesentrum is ŉ student-gedrewe primêre sorg-fasiliteit is,” het Hanekom gesê. Die dienste wat gelewer word sluit in die bevordering van gesondheid, behandeling van verswakkinge, omvattende rehabilitasie, ten volle integrasie in die gemeenskap van kliënte met ongeskikthede, en bemagtiging van die gemeenskap.
“Ons het baanbrekerswerk gedoen,” het Statham gesê. “Die hele projek was afhanklik van vennootskappe tussen die universiteit, die gemeenskap, en die gesondheidsdepartement.”